Møte i Åsbygda il, hovedlag, teamsmøte tirsdag 2.11.2020, kl. 1830

Tilstede: Alle

* Status undergrupper
* Åsbygda – koppen / stolpesalg
* Julekalender, ev. alternativ inntektskilde
* Søknad rehab fotballbane
* Innkalling ekstraordinært årsmøte Folkets hus
* Eventuelt

Ski: Skitreningen skulle egentlig starte opp igjen i dag, men utsatt på ubestemt tid pga korona. Søknad er innsendt til skikretsen om kretsrenn vinter 2021, i samarbeid med Vallset il.

Hockey: Bana er klargjort for kuldegrader og is. Flerbruksmaskin er innkjøpt og klar til bruk, må bare finne en plass hvor denne skal parkeres.

Fotball: Høstsesongen ble utvidet til de av lagene som ønsket det, på grunn av kort sesong i år, G8 avsluttet mens G10 fortsatte. De har holdt på til nå, men nå har all aktivitet blitt stoppet. G10 fortsetter treningen en stund til.

Idrettsskolen: Påmeldt ca 20 – 25 unger. Fikk startet opp og har hatt to kvelder. Det var egentlig planlagt hopp og barmark ski de neste kveldene, men alt utsettes.

Åsbygda koppen: Koppene er innkjøpt, men utstyret som skal sette på trykk sliter og hvis vi ikke får gjort dette i løpet av denne uka må vi kontakte en annen leverandør.

Stolpesalg: Vi i hovedlaget gjør en innsats, med å kjøpe selv og selge inn stolper i lysløypa. Kontrakt er laget og denne sendes oss i hovedlaget på nytt. Vi deler informasjon på sosiale medier. 5 års kontrakt, med pris på 700 kroner første år og 500 de neste. Liv Marit har ansvaret for samkjøring/mottak av kontrakter. Plater med tekst bestilles hos Kjell Andre Olsen.

Julekalender: Det har blitt bestemt at vi i 2020 avlyser julekalendersalg, på grunn av covid19. Spørsmålet blir om vi skal ha alternativ inntektskilde? Vår økonomiske situasjon i idrettslaget er god og det ble bestemt at vi ikke skal ha lotteri eller «spleis».

Søknad rehabilitering fotballbane: Ref. punktet om julekalender, så bestemte vi at når rehabilitering av bana starter, så kan vi starte en «spleis», med inntekt til den jobben. Idrettslaget har søkt om Tippemidler og søknaden er godkjent. Har fått tilbud fra Anleggsgartner Arnesen fra Elverum om utbedring og de starter våren 2021. Neste sesong må fotballgruppa bruke alternative baner; grusbane, gressbane i Åsen eller Åsvang og samarbeidslag i Vallset. En samtale rundt rehabilitering, lyssetting rundt bana og ev. planer for nordenden av bana med mulig oppsetting av garasje.

Innkalling til ekstraordinært årsmøte i Folkets hus: Vi har fått innkalling til ekstraordinært årsmøte 25. november i Folkets hus og i innkallingen har vi fått noen spørsmål om våre tanker med hensyn til videre drift av lokalet. Disse ble drøftet og vi er enige om svarene som vi kommer med på årsmøtet. Vi ønsker videre drift av Folkets hus, men hovedlaget har ikke noe ønske om å flytte vår virksomhet fra klubbhuset til Folkets hus. Vi kan benytte huset ved fester og kretsrenn på ski. Vi kan også oppfordre våre medlemmer til aktiv dugnadshjelp når utbedringer skal skje. Ren økonomisk støtte gis ikke fra idrettslaget. Våre midler er bundet opp til aktivitet i laget. Folkets hus anbefales å skrive flere søknader om støtte/flere prosjekter. Eks tak, kjøkken, kjølerom, sal. Hovedlaget møter opp på årsmøtet og de som i utgangspunktet har stemmerett er: Olav, Oddveig Anne, Arne Magnus, Eli, Kaj Morten, Ole Einar og Liv Marit. Tore, Britt og Mona møter, men uten stemmerett hvis alle de andre er tilstede. Frafall meldes til Olav eller Mona.

Eventuelt: Gapahuk og utedo som skola har brukt blir pusset opp og skal flyttes til krakken som står midt i lysløypa (ved Sverre Huse). Åsbygda skole ønsker å bruke den der. Idrettslaget har skaffet materialer som skal brukes til «klopper» øverst i lysløypa.

Det er litt sykling i ballbingen og vi bestiller skilt med «sykling forbudt».

Idrettslaget har fått en henvendelse fra to foreldre som ønsker å starte opp igjen med fritidsklubb. Det ble avtalt at Olav og Tore innkaller til møte for å diskutere føringer for klubben, alder, tidspunkt og aktivitet. Hovedlaget er positive til tiltaket.

Møtet hevet 2030

Mona Johansen